ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1998 σχετικά με συμπληρωματική χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλους των χοίρων στις Κάτω Χώρες [κοινοποιηθείσα υπό τον αριθμό Ε(1998) 4359] (Το κείμενο στην ολλανδική γλώσσα είναι το μόνο αυθεντικό) (1999/18/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3,

Εκτιμώντας:

ότι εμφανίστηκαν εστίες κλασικής πανώλους των χοίρων στις Κάτω Χώρες το 1997 7 ότι η εμφάνιση αυτής της ασθένειας αντιπροσωπεύει σοβαρό κίνδυνο για το κοινοτικό ζωικό κεφάλαιο και ότι, για να συμβάλει στην εξάλειψη της νόσου το συντομότερο δυνατό, η Κοινότητα έχει τη δυνατότητα να συμμετάσχει στη χρηματοδότηση των δαπανών που πραγματοποιεί το κράτος μέλος για τις υφιστάμενες απώλειες 7

ότι η Επιτροπή εξέδωσε την απόφαση 98/25/ΕΚ (3), σχετικά με χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλους των χοίρων στις Κάτω Χώρες 7 ότι η απόφαση αυτή κατέστησε δυνατή την πληρωμή μιας προκαταβολής για τις 195 πρώτες εστίες 7

ότι η Επιτροπή ελέγχει ακόμη, για όλες τις σχετικές περιπτώσεις, αν, αφενός, έχουν τηρηθεί όλοι οι κοινοτικοί κανόνες στον κτηνιατρικό τομέα και αν, αφετέρου, πληρούνται όλες οι προϋποθέσεις της χρηματοδοτικής συμμετοχής της Κοινότητας 7

ότι οι Κάτω Χώρες υποβάλλουν και αυτές σε συμπληρωματικούς ελέγχους τις δηλώσεις οι οποίες υποβλήθηκαν στην Επιτροπή, για να εξακριβώσουν αν τηρούνται όλες οι προϋποθέσεις που προβλέπονται στην απόφαση 90/424/ΕΟΚ, ιδίως υπό το φως των παρατηρήσεων που διατυπώθηκαν σε αυτό το στάδιο από τις υπηρεσίες της Επιτροπής 7

ότι, λαμβανομένων υπόψη των γεγονότων που διαπιστώθηκαν και που ανακοινώθηκαν από την Επιτροπή στις αρχές των Κάτω Χωρών, αποφασίσθηκε η πληρωμή μιας δεύτερης συνδρομής με την επιφύλαξη της τελικής απόφασης σχετικά με το συνολικό ποσό της χρηματοδοτικής συμμετοχής και των ενδεχόμενων μειώσεων 7

ότι, στις 22 Ιουνίου 1998, οι Κάτω Χώρες υπέβαλαν αίτηση επιστροφής για το σύνολο των δαπανών που πραγματοποιήθηκαν στο έδαφός τους το 1997 7 ότι τα διαθέσιμα κονδύλια του προϋπολογισμού του παρόντος οικονομικού έτους δεν επιτρέπουν να καλυφθεί το σύνολο των επιλέξιμων δαπανών και ότι μόνον οι συμπληρωματικές εστίες από 197 έως 360 μπορούν να αποτελέσουν αντικείμενο χρηματοδοτικής συμμετοχής σ' αυτό το στάδιο 7

ότι οι επόμενες εστίες θα μπορέσουν να τύχουν μεταγενέστερης χρηματοδοτικής συμμετοχής σε συνάρτηση με τον προαναφερθέντα έλεγχο 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι Κάτω Χώρες μπορούν να λάβουν συμπληρωματική συνδρομή ύψους 43,4 εκατομμυρίων Ecu, στο πλαίσιο της χρηματοδοτικής συμμετοχής της Κοινότητας, όσον αφορά την αποζημίωση των ιδιοκτητών των εκμεταλλεύσεων που έχουν μολυνθεί και των εκμεταλλεύσεων που ήρθαν σε επαφή η οποία αντιστοιχεί στις εστίες 196 έως 360 της κλασσικής πανώλους των χοίρων, που εμφανίστηκαν στο έδαφός τους το 1997, με την επιφύλαξη της τελικής απόφασης σχετικά με το συνολικό ποσό της χρηματοδοτικής ενίσχυσης και τις ενδεχόμενες αναγκαίες διορθώσεις.

Άρθρο 2

Μόλις εκδοθεί η παρούσα απόφαση μπορεί να χορηγηθεί στις Κάτω Χώρες ποσό ύψους 13 εκατομμυρίων Ecu. Το υπόλοιπο θα καταβληθεί μόλις καταστούν διαθέσιμες οι πιστώσεις.

Άρθρο 3

1. Η Επιτροπή, σε συνεργασία με τις αρμόδιες εθνικές αρχές, δύναται να διενεργήσει επιτόπιους ελέγχους για να βεβαιωθεί για την εφαρμογή των μέτρων και των δαπανών που πραγματοποιήθηκαν.

Η Επιτροπή ενημερώνει τα κράτη μέλη για τα πορίσματα των πραγματοποιηθέντων ελέγχων.

2. Εφαρμόζονται, τηρουμένων των αναλογιών, τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου (4) 7

Άρθρο 4

Η παρούσα απόφαση απευθύνεται στο Βασίλειο των Κάτω Χώρων.

Βρυξέλλες, 22 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

(3) ΕΕ L 8 της 14. 1. 1998, σ. 28.

(4) ΕΕ L 94 της 28. 4. 1970, σ. 13.